รายงานคณะกรรมการตรวจสอบ

เรียน ท่านผู้ถือหุ้น บริษัท 124 คอมมิวนิเคชั่นส จำกัด (มหาชน)

คณะกรรมการตรวจสอบของบริษัท 124 คอมมิวนิเคชั่นส จำกัด (มหาชน)
ประกอบไปด้วยกรรมการอิสระ 3 ท่าน ได้แก่ พลเอกวิชิต ยาทิพย์ เป็นประธานกรรมการตรวจสอบ
(ได้รับการแต่งตั้งวันที่ 26 สิงหาคม 2552 แทนนายดุสิต นนทะนาคร) นาวาอากาศเอกธัชชัย
จินต์แสวง (ได้รับการแต่งตั้งวันที่ 6 พฤศจิกายน 2552 แทนนายชัย จรุงธนาภิบาล)
และพลโทรังสฤษดิ์ แจ้งเจนกิจ (ได้รับการแต่งตั้งวันที่ 26 สิงหาคม 2552 แทนนางสาวินี
จันทรประภา) เป็นกรรมการตรวจสอบ โดยมีนางสาวกันยามาส มาลีถาวรกุล
เป็นเลขานุการคณะกรรมการตรวจสอบ เพื่อปฏิบัติหน้าที่สอบทานข้อมูลต่าง ๆ
ที่เกี่ยวข้องกับการรายงานทางการเงิน การตรวจสอบภายใน
และการตรวจสอบโดยผู้สอบบัญชีรับอนุญาต รวมทั้งส่งเสริมและผลักดันให้บริษัทฯ
มีการปฏิบัติตามข้อพึงปฏิบัติของบริษัทจดทะเบียน เพื่อให้บริษัทฯ มีการกำกับดูแลกิจการที่ดี
ตลอดจนให้การแนะนำในเรื่องการบริหารความเสี่ยงและระบบควบคุมภายในต่อผู้บริหาร
ตามแนวทางปฏิบัติที่ดีของคณะกรรมการตรวจสอบของตลาดหลักทรัพย์แห่งประเทศไทย

สำหรับปี 2552 มีการประชุมคณะกรรมการตรวจสอบทั้งสิ้น 4 ครั้ง โดยนายดุสิต นนทะนาคร
ประธานกรรมการตรวจสอบ เข้าร่วมประชุม 3 ครั้ง นายชัย จรุงธนาภิบาล
รองประธานกรรมการตรวจสอบ เข้าร่วมประชุม 3 ครั้ง นางสาวินี จันทรประภา
กรรมการตรวจสอบเข้าร่วมประชุม 3 ครั้ง นาวาอากาศเอกธัชชัย จินต์แสวง
กรรมการตรวจสอบเข้าร่วมประชุม 1 ครั้ง พลโทรังสฤษดิ์ แจ้งเจนกิจ
กรรมการตรวจสอบเข้าร่วมประชุม 1 ครั้ง ซึ่งเป็นการประชุมร่วมกับผู้บริหาร
เพื่อทบทวนและสอบทานรายงานข้อมูลทางการเงินของบริษัทฯ ซึ่งได้รับรองโดยผู้สอบบัญชีรับอนุญาต
รวมทั้งปรึกษาและสนทนาถึงกิจกรรมอื่น ๆ ของบริษัทฯ
ที่เกี่ยวข้องกับกฏระเบียบและข้อบังคับของตลาดหลักทรัพย์
ในการประชุมของคณะกรรมการตรวจสอบได้ประชุมอย่างอิสระกับผู้ตรวจสอบภายในของบริษัทฯ
โดยจะมีการทบทวนและประเมินผลเกี่ยวกับนโยบายและหลักการทางบัญชี
แนวทางปฏิบัติที่เกี่ยวข้องกับบัญชีและการเงิน การประเมินผลการควบคุมภายใน
ตลอดจนถึงแผนการตรวจสอบ
คณะกรรมการตรวจสอบได้ทบทวนและสอบทานข้อมูลและรายงานทางการเงินสำหรับทุกสิ้นไตรมาสของปี
2552 และได้ให้คำแนะนำแก่คณะกรรมการของบริษัทฯ
รวมทั้งการจัดทำแผนการแก้ไขเพื่อลดความเสี่ยงที่อาจเกิดขึ้นได้

หน้าที่ของผู้ตรวจสอบภายในได้ถูกกำหนดไว้อย่างมีระบบ
มีการตรวจสอบและทบทวนจุดอ่อนและความเสี่ยงภายในบริษัทฯ อย่างสม่ำเสมอ
แล้วรายงานแก่ทั้งคณะกรรมการตรวจสอบอย่างอิสระ
นอกจากนี้ฝ่ายตรวจสอบภายในยังต้องมั่นใจได้ว่าข้อเสนอแนะต่าง ๆ
ที่จะปรับปรุงการควบคุมภายในและการพัฒนาระบบงานได้ถูกปฏิบัติตามโดยฝ่ายบริหารผู้มีหน้าที่รับผิดชอบ
รายละเอียดของรายงานการตรวจสอบของผู้ตรวจสอบภายในพร้อมทั้งแนวทางการแก้ไขของผู้บริหารจะถูกนำเสนอให้กับคณะกรรมการตรวจสอบแต่ละครั้งด้วย
คณะกรรมการตรวจสอบได้ทบทวนและสอบทานเพื่อให้มั่นใจว่า
แผนงานการแก้ไขจะถูกปฏิบัติตามในเวลาที่เหมาะสม

คณะกรรมการตรวจสอบมีความเห็นว่า การควบคุมภายในของบริษัท 124 คอมมิวนิเคชั่นส จำกัด
(มหาชน) มีประสิทธิภาพเพียงพอที่ทำให้มั่นใจได้ว่า สินทรัพย์ของบริษัทฯ
มีการป้องกันและรักษาเป็นอย่างดี การบันทึกรายการทางบัญชีมีความเหมาะสม
และทรัพยากรได้ถูกใช้อย่างมีประสิทธิภาพ

สำหรับรอบปีบัญชี 2553 คณะกรรมการตรวจสอบได้เสนอต่อคณะกรรมการบริษัทฯ
ในการพิจารณาคัดเลือก นางสาวศันสนีย์ พูลสวัสดิ์ ผู้สอบบัญชีรับอนุญาต เลขทะเบียน 6977
และ/หรือ นางสาวประภาศรี ลีลาสุภา ผู้สอบบัญชีรับอณุญาต เลขทะเบียน 6446 สำนักงาน เอ
เอ็ม ซี จำกัด เป็นผู้สอบบัญชีของของบริษัทฯ
และค่าสอบบัญชีขึ้นอยู่กับการอนุมัติของผู้ถือหุ้นในการประชุมสามัญประจำปีที่จะมีขึ้นในวันที่ 9 เมษายน
2553 นี้

  พลเอกวิชิต ยาทิพย์

  ประธานคณะกรรมการตรวจสอบ